АҞӘА, ԥхынҷкәын 30 - Sputnik. Аԥсны Аминистрцәа Реилазаара азин ҟанаҵом аҳәынҭнапхгараҭара, ареспубликатәи аунитартәи наплакқәа, аҳәынҭеилахәырақәа, аусбарҭақәа робиектқәеи рҵакырақәеи рҿы акриптавалиута аиуразы ахархәагақәа рықәыргылареи рыҵәахреи. Абри атәы аанацҳауеит Аминистрцәа Реилазаара асаит.
Аҳәынҭқарратә усбарҭақәеи аиҿкаарақәеи рнапы ианҵоуп:
- акриптавалиута аиуразы ахархәагақәа рықәыргылареи рыҵәахреи рзы ахархәара зырҭо ахыбрақәеи аҭыԥқәеи рарендазы аилаӡарақәа аԥыхтәуп;
- акриптавалиута аиуразы ахархәагақәа рықәыргылареи рыҵәахреи рзы ахархәара зырҭо ахыбрақәеи аҭыԥқәеи аамҭа мгакәа иҭарцәтәуп;
- абри Адҵа анапы анаҵаҩха инаркны 15 мзартә мшы рыҩныҵҟа Аекономика аминистррахь адыррақәа нашьҭтәуп абри апункт шынагӡо азы;
- аҳәынҭусбарҭақәеи аиҿкаарақәеи рнапхгаҩцәа аҭакԥхықәра рыдуп абри адҵа еиларгозар.
Аԥсны ААРи "Амшынеиқәафымцамч", Аекономика аминистрра, Аԥсны АШәМ акриптавалиута аиуразы ахархәагақәа ма атрансформаторқәа аҵәахырҭахь инаргароуп амаининг амҩаԥгараз аԥкыра аҿҳәара нҵәаанӡа.
Ԥхынҷкәын 25 рзы АУН "Амшынеиқәафымцамч" адиректор хада аусдҵа ҭижьит ареспублика аҵакыраҿы иҟоу афермақәа зегьы аҿыхзарц.
Аимадареи, амассатә коммуникациақәеи, ацифратә ҿиареи рзы Аԥсны аҳәынҭеилакы ахантәаҩы Беслан Ҳалуашь ԥхынҷкәын 28 рзы адҵа ҟаиҵеит акриптовалиута аиура иадҳәалоу аԥкрақәа алагалазарц рашәара акынӡа.
Аминистрцәа Реилазаара ақәҵара инақәыршәаны Аԥсны иахьаҵанакуа ԥхынҷкәын 8 раахыс амаининг фермақәа русура аанкылоуп 2021 шықәса рашәара 1 аҟынӡа. Иара убасгьы азин ҟаҵам ахархәагақәа раагаразы.
Иара убас шәаԥхьар ҟалоит:
- Аинтернет аҿы аамҭалатәи аԥкрақәа заларгалаз, уи аус шауло атәы иалацәажәеит
- Аимадараз аҳәынҭеилакы аинтернет аиураз аԥкрақәа аланагалоит амаинингқәа ирхырҟьаны